RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 13.04.2023, ora 08.00 – 14.04.2023, ora 08.00

I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 14.04.2023, ora 07.00

RÂURI

Debitele au fost în general în scădere, exceptând râurile din bazinul superior și mijlociu al Oltului, cursurile Siretului, Prutului, cursurile inferioare ale Someșului, Mureșului, Buzăului, Rm. Sărat, Putnei, Trotușului, Bistriței, Moldovei, Sucevei, Bârladului, Jijiei, Bașeului și cursul mijlociu și inferior al Crasnei, unde au fost în creștere ca urmare a cedării apei din stratul de zăpadă și propagării.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe râurile din bazinele hidrografice: Someș, Crasna, Barcău, Crișul Alb, Târnave, Bârzava, Moravița, Caraș, Suceava, Moldova, Jijia, bazinul superior și mijlociu al Oltului, bazinul superior al Ialomiței, cursurile Mureșului, Siretului, cursurile superioare ale Buzăului, Bârladului, Prutului și pe unii afluenți ai Bistriței, Trotușului și Bârladului și mai mici (sub 30%) pe râurile din bazinele hidrografice: Nera și Cerna.

Se situează peste COTA DE ATENŢIE râul Vaslui la stația hidrometrică Codăești (400+7)-jud. VS.

A fost în vigoare AVERTIZAREA HIDROLOGICĂ Nr. 36 din 12.04.2023, până la ora 12:00.

Debitele vor fi în general în scădere, exceptând râurile din bazinele hidrografice: Vișeu, Iza, Tur, bazinele superioare ale Argeșului, Ialomiței, cursurile inferioare ale Someșului, Mureșului, Siretului și cursurile mijlocii și inferioare ale Oltului și Prutului, unde vor fi în creștere ca urmare a precipitațiilor prognozate și propagării.

Sunt posibile creșteri de niveluri și debite, pe unele râuri din zonele de deal și de munte, mai ales pe cele din jumătatea de vest a țării, ca urmare a precipitațiilor prognozate, sub formă de aversă, cedării apei din stratul de zăpadă și propagării.

DUNĂRE

Debitul la intrarea în țară (secțiunea Baziaș) în intervalul 13 – 14.04.2023 a fost în scădere, având valoarea de 6700 m3/s, sub media multianuală a lunii aprilie (7900 m3/s).

În aval de Porțile de Fier debitele au fost în scădere pe sectorul Gruia – Oltenița și în creștere pe sectorul Călărași – Tulcea.

Debitul la intrarea în țară (secțiunea Baziaș) va fi în scădere (6400 m3/s).

În aval de Porțile de Fier debitele vor fi în scădere pe sectorul Gruia – Vadu Oii şi în creștere pe sectorul Brăila – Tulcea.

2. Situația meteorologică în intervalul 13.04.2023, ora 08.00 – 14.04.2023, ora 06.00

ÎN ŢARĂ

Vremea a fost în general frumoasă și s-a încălzit, iar temperaturile maxime s-au situat în jurul mediilor climatologice specifice datei. Pe parcursul zilei cerul a avut înnorări temporare în jumătatea de nord-est a țării și a fost mai mult senin în rest. Noaptea cerul a fost variabil, iar în vest și sud-vest s-a înnorat treptat. Cu totul izolat au fost averse slabe în Transilvania, Dobrogea, Banat și Crișana. Vântul a suflat slab și moderat, cu unele intensificări noaptea în Banat. La ora 20 era strat de zăpadă la munte și măsura -în platformele stațiilor meteorologice- până la 262 cm în Munții Făgăraș, iar în zonele joase de relief mai era prezent doar izolat în nord-estul Moldovei (până la 9 cm). Temperaturile maxime s-au încadrat între 13 grade la Joseni și 23 de grade la Moldova Nouă. La ora 06 se înregistrau valori termice cuprinse între -2 grade la Miercurea Ciuc și 17 grade la Reșița.

OBSERVAȚII: de ieri de la ora 06 au fost în vigoare 2 atenționări cod galben pentru fenomene meteorologice periculoase imediate, emise de către CNPM pentru Muntenia și SRPV Timișoara.

LA BUCUREŞTI

Vremea a fost frumoasă și s-a încălzit față de ziua precedentă. Cerul a fost mai mult senin ziua și variabil noaptea. Vântul a suflat slab până la moderat. Temperatura maximă a fost de 19 grade la Afumați și de 20 de grade la Filaret și Băneasa. La ora 06 se înregistrau 6 grade la Afumați și 7 grade la Filaret și Băneasa.

3. Prognoza meteorologică în intervalul 14.04.2023, ora 08.00–15.04.2023, ora 08.00

ÎN ŢARĂ

Vremea va deveni mai caldă decât în mod normal la această dată, exceptând regiunile sud-vestice și vestice, unde ziua valorile termice vor fi în scădere față de intervalul precedent și mai mici decât mediile climatologice multianuale. Cerul va fi variabil, cu înnorări temporar accentuate, pe arii relativ extinse averse și descărcări electrice, în prima parte a zilei în Banat, Crișana, Oltenia, precum și în vestul și sud-vestul Transilvaniei, apoi și în celelalte regiuni. Pe suprafețe mici, în sudul și centrul teritoriului, vor fi vijelii și căderi de grindină. Izolat cantitățile de apă vor depăși 20...30 l/mp. La munte, la altitudini de peste 1600 m, trecător, vor fi și precipitații sub formă de lapoviță, ninsoare și măzăriche. Vântul va sufla slab și moderat, local cu intensificări ziua, în special pe crestele Carpaților Meridionali, unde la rafală se vor depăși viteze de 80...90 km/h, dar și în sud și în vest, mai ales asociat averselor și pentru scurt timp, cu rafale de peste 60...70 km/h. Temperaturile maxime se vor încadra în general între 13 și 23 de grade, iar cele minime între 2 și 12 grade. Dimineața și noaptea, pe suprafețe mici, va fi ceață.

LA BUCUREŞTI

Vremea va deveni mai caldă decât în mod normal la această dată, cu o maximă termică de 22...24 de grade și o minimă de 6...9 grade. Cerul va fi variabil, cu înnorări temporar accentuate seara și la începutul nopții când probabilitatea pentru averse, descărcări electrice și vijelie va fi ridicată. Spre dimineață vor fi condiții de ceață.

II. CALITATEA APELOR

Nu s-au înregistrat evenimente deosebite.

III. ALIMENTĂRI CU APĂ

Administratia Bazinala de Apă Prut-Bârlad

• Judetul Botosani: Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.

• Judetul Iasi: Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

• Judetul Vaslui: Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

IV. CALITATEA MEDIULUI

1. În domeniul aerului

Nu s-au înregistrat evenimente deosebite.

2. În domeniul solului și vegetației

Nu s-au înregistrat evenimente deosebite.

3. În domeniul supravegherii radioactivităţii mediului

Nu s-au înregistrat evenimente deosebite.

4. În municipiul Bucureşti

Nu s-au înregistrat evenimente deosebite.

DIRECȚIA COMUNICARE